en en en en en en en en en en es en en en gu de cs en gu en en gu gu gu gu en gu gu gu gu gu gu gu gu en gu en gu gu en gu en en en en gu gu en gu gu gu gu gu en gu en gu gu en gu gu en gu gu gu gu gu en gu en gu gu en gu gu en gu gu gu gu en gu en gu gu en gu gu en gu gu gu gu gu gu en gu en gu en en en en en en tl en en en en en en
Try recipe of 5 Flavor delicious and Tasty Ice cream- m.divyabhaskar.co.in
પાઇનેપલ, ચોકલેટ અને કેસર, ઘરે જ બનાવો 5 ફ્લેવરના યમ્મી આઇસક્રીમ
divyabhaskar.com | Jun 03,2017 12:05 AM IST
રેસિપિ ડેસ્ક, અમદાવાદ: આઈસક્રીમ તો બાળકોને પણ બહુ ભાવે અને મોટાંને પણ. આમ તો આઈઅસક્રીમ બારેય બાસ ખવાતા જ હોય છે, પરંતુ ઉનાળામાં ચલણ વધી જાય છે. ઉનાળામાં તો કોઇ દિવસમાં 4 વાર આઈસક્રીમ આપે તો પણ ના પાડવાનું મન ના થાય. પણ વારંવાર બજારમાં મળતા આઈસક્રીમ ભાવમાં પણ ના પરવડે અને હેલ્થની પણ ચિંતા સતાવે. એટલે જ આજે અમે લાવ્યા છીએ હેલ્થ અને ટેસ્ટ બંન્નેમાં બેસ્ટ એવા 5 આઇસક્રીમની રેસિપિ. તો આજે જ બનાવો ઘરે અને લૂંટો આનંદ મન ભરી.
તો નોંધી લો પાઇનેપલ આઈસક્રીમ, ચોકલેટ ચિપ્સ આઈસક્રીમ, વેનિલા આઇસક્રીમ, ચોકલેટ આઇસક્રીમ અને કેસર મસાલા આઇસક્રીમની રેસિપિ...
- એક ટીન (લગભગ 400 ગ્રામ)કન્ડેન્સ્ડ મિલ્ક
- એક કપ તાજું ક્રીમ
- અડધો કપ કાજુ અથવા અખરોટના ટુકડાં
- હાફ ટીસ્પૂન પાઇનેપલ એસેન્સ
- એક પિન્ચ પીળો રંગ
- એક ટીસ્પૂન જિલેટીન
પાઇનેપલને સમારીને ટુકડા કરવા અને તેમાંથી થોડાક ટુકડા બાજુએ મૂકવા. બીજા ટુકડામાં ટીનમાંથી જ થોડો રસ નખી, ચર્ન કરી, ગાળી લેવું.  આ જ્યુસ એક કપ હોવો જોઈએ. દૂધ ગરમ કરવું. જિલેટીનને પણીમાં ૫ મિનિટ પલાળવું. પછી તે ગરમ દૂધમાં નાખવું. ગેસ બંધ કરી ઠંડું થવા દેવું. ત્યારબાદ ક્રીમ, કન્ડેન્સ્ડ મિલ્ક, પાઇનેપલ જ્યુસ, રંગ અને એસેન્સ નાખી સેટ કરવા મૂકવું. બીજી વાર ચર્ન કરી બાજુએ રાખેલ પાઇનેપલના ઝીણાં ટુકડા કરી ઉમેરો. કાજુ અથવા અખરોટના નાના ટુકડાં નાખવા અને સેટ કરવા મૂકવું. પાઇનેપલની જગ્યાએ બીજા કોઈ પણ ફળના ટુકડા (હાફુસ કેરી, સ્ટ્રોબેરી, કેળાં, ચીકુ) વાપરી શકાય.
ક્લિક કરો આગળની સ્લાઇડ્સ પર અને જુઓ અન્ય આઇસ્ક્રીમની રેસિપિ...
(Indian Recipes Gujarati News) સાથે જોડાયેલા અન્ય (Recipes Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Try recipe of 5 Flavor delicious and Tasty Ice cream
(Read News in Gujarati from Divya Bhaskar)
- અઢી કપ ફુલ ક્રીમ મિલ્ક
- બે ટીસ્પૂન કસ્ટર્ડ પાવડર
- એક કપ ક્રીમ
- પોણો કપ ખાંડ
- એક કપ ચોકલેટ
એક વાસણમાં દૂધ અને કસ્ટર્ડ પાવડર મિક્સ કરી ઉકાળવા માટે મૂકો. દૂધમાં ઉભરો આવે એટલે 5-6 મિનિટ ચમચાથી હલાવતા હલાવતા ઉકાળો. હવે ખાંડ નાંખી મિશ્રણ હલાવો. ચોકલેટ ચિપ આઇસક્રીમ માટે કસ્ટર્ડ દૂધનું મિશ્રણ તૈયાર છે. મિશ્રણને સાધારણ ઠંડુ પડે એટલે બે કલાક માટે ફ્રીઝમાં મૂકો. હવે આ ઠંડા કસ્ટર્ડમાં ક્રીમ અને એક મોટી ચમચી ચોકલેટના ટૂકડાં નાંખી સારી રીતે ફેંટી મિક્સ કરી દો. ફેંટેલા મિશ્રણમાં વધેલા બધા ચોકલેટના ટૂકડાં મિક્સ કરો અને એરટાઇટ કન્ટેનરમાં મિશ્રણ ભરી આઇસક્રીમને જામવા માટે ફ્રીઝરમાં મૂકી દો. 4-6 કલાકમાં તમારો આઇસક્રીમ તૈયાર થઇ જશે. કન્ટેનરમાંથી ચોકલેટ ચિપ આઇસક્રીમ કાઢી સર્વ કરો.
ક્લિક કરો આગળની સ્લાઇડ્સ પર અને જુઓ અન્ય આઇસ્ક્રીમની રેસિપિ...
- ચાર કપ દૂધ
- એક ટીસ્પૂન મિલ્ક પાઉડર
- એક કપ છીણેલી ચોકલેટ
- અડધો કપ ખાંડ
- સાત નંગ પિસ્તા
એક બાઉલમાં થોડું દૂધ લો અને તેમાં મિલ્ક પાઉડર ઉમેરીને ધીમે ધીમે મિક્સ કરો જેથી ગાંગડા ન રહી જાય. હવે બાકી રહેલા દૂધને ઘટ્ટ થાય ત્યાં સુધી સારી રીતે ઉકાળી લો. ત્યારબાદ પહેલાં તૈયાર કરેલા મિલ્ક પાઉડરવાળા દૂધને ઉકાળેલા દૂધમાં ઉમેરો. દૂધમાં ખાંડ ઉમેરો અને ધીમા તાપે હલાવો. ખાંડ ઓગળી જાય એટલે દૂધને ગેસ પરથી ઉતારી લો. હવે તેમાં છીણેલી ચોકલેટ અને પિસ્તા ઉમેરો અને સારી રીતે હલાવીને મિક્સ કરી દો. આ મિશ્રણને મિક્સરમાં મિક્સ કરી લો. પછી ફ્રીઝરમાં એક કલાક માટે જમાવવા મૂકી દો. ત્યારબાદ ફ્રીઝમાંથી કાઢી લો અને ફરી મિક્સરમાં મિક્સ કરો જેથી બરફની કણીઓ ભાંગી જાય. હવે ફરી આ આઇસક્રીમને ફ્રીઝમાં મૂકો અને જામી જાય એટલે સર્વ કરો.
ક્લિક કરો આગળની સ્લાઇડ્સ પર અને જુઓ અન્ય આઇસ્ક્રીમની રેસિપિ...
- એક કપ ઠંડુ દૂધ
- પાંચ ટીસ્પૂન સ્ટ્રોબેરી સીરપ
- બે સ્કૂપ વેનિલા આઇસક્રીમ
- એક બોટલ પ્લેન સોડા
એક મોટા ગ્લાસમાં ઠંડું કરેલું દૂધ લો. તેમાં સ્ટ્રોબેરી સીરપ ઉમેરી સારી રીતે મિક્સ કરી દો. તેમાં વેનિલા આઇસક્રીમ ઉમેરો અને તેના પર પ્લેન સોડા ઉમેરી ગ્લાસને કિનારી સુધી ભરી લો. ચોકલેટ ચિપ્સ અને ફીણેલી મલાઇથી તેને ગાર્નિશ કરો.
ક્લિક કરો આગળની સ્લાઇડ્સ પર અને જુઓ અન્ય આઇસ્ક્રીમની રેસિપિ...
કેસર મિલ્ક મસાલા આઇસક્રીમ
- અઢી કપ ફુલ ક્રીમ દૂધ
- એક ટીસ્પૂન કસ્ટર્ડ પાઉડર
- પોણો કપ ખાંડ
- બે નાની ચમચી વેનિલા એસેન્સ
- ચારસો ગ્રામ ક્રીમ
- બાદશાહ કેસર - એક પેકેટ મિલ્ક મસાલા
અડધા કપ દૂધમાં ખાંડ અને કસ્ટર્ડ મિક્સ કરો. બાકીના દૂધને મોટા વાસણમાં ગરમ થવા મૂકો. જ્યારે દૂધ ઉકળવા લાગે તો તેમાં ધીમે ધીમે કસ્ટર્ડવાળું દૂધ ઉમેરો. સાથે બાદશાહનો કેસર મિલ્ક મસાલા નાખો અને હલાવતાં જાવ. તે ઉકળવા લાગે એટલે ગેસ પરથી ઉતારી ઠંડું થવા મૂકો. સતત હલાવતા રહો, નહીં તો તેની ઉપર મલાઈ જામી જશે. તેમાં વેનિલા એસેન્સ નાખી હલાવો. મિશ્રણ મોટા વાસણમાં લઈ તેને ફ્રીઝરમાં મૂકો. જામી જાય એટલે તેને કાઢીને બ્લેન્ડરમાં નાખી બ્લેન્ડ કરો. ફરી વાર વાસણમાં કાઢી તેને ફ્રીઝરમાં મૂકો અને જામી જાય એટલે ફરીવાર બ્લેન્ડ કરો. આ પ્રક્રિયા બે વાર કર્યા પછી તેને નાના નાના એર ટાઇટ કપમાં અથવા એક મોટા એરટાઇટ વાસણમાં મૂકી ફ્રીઝરમાં જામવા મૂકી દો. આમ થોડી વારમાં આઇસક્રીમ તૈયાર થઈ જશે. પીરસતી વખતે તેની ઉપર ચેરી કે સૂકો મેવો ભભરાવો.
Copyright © 2017 - 18 DB Corp ltd., All Rights Reserved.